CELEX: 32012D0656
Language: el
Date: 2012-10-22 00:00:00
Title: 2012/656/ΕΕ: Απόφαση του Συμβουλίου, της 22ας Οκτωβρίου 2012 , για τον καθορισμό της θέσης που πρέπει να λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου σχετικά με την προσχώρηση της Λαϊκής Δημοκρατίας του Λάος στον ΠΟΕ

24.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 294/7
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Οκτωβρίου 2012
   για τον καθορισμό της θέσης που πρέπει να λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου σχετικά με την προσχώρηση της Λαϊκής Δημοκρατίας του Λάος στον ΠΟΕ
   (2012/656/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207 παράγραφος 4, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 16 Ιουλίου 1997, η κυβέρνηση της Λαϊκής Δημοκρατίας του Λάος (ΛΔ του Λάος) υπέβαλε αίτηση προσχώρησης στη συμφωνία του Μαρακές για την ίδρυση του Παγκόσμιου Οργανισμού Εμπορίου (ΠΟΕ), δυνάμει του άρθρου XII της εν λόγω συμφωνίας.
            
         
               (2)
            
            
               Στις 19 Φεβρουαρίου 1998, συνεστήθη ομάδα εργασίας για την προσχώρηση της ΛΔ του Λάος, με σκοπό την επίτευξη συμφωνίας όσον αφορά τους αποδεκτούς όρους προσχώρησης από τη ΛΔ του Λάος και από όλα τα μέλη του ΠΟΕ.
            
         
               (3)
            
            
               Η Επιτροπή, εξ ονόματος της Ένωσης, διαπραγματεύτηκε μια συνεκτική σειρά δεσμεύσεων για το άνοιγμα της αγοράς εκ μέρους της ΛΔ του Λάος, η οποία ικανοποιεί τις απαιτήσεις της Ένωσης και ανταποκρίνεται στο επίπεδο ανάπτυξης της ΛΔ του Λάος.
            
         
               (4)
            
            
               Οι δεσμεύσεις αυτές ενσωματώνονται τώρα στο πρωτόκολλο προσχώρησης της ΛΔ του Λάος στον ΠΟΕ.
            
         
               (5)
            
            
               Η προσχώρηση στον ΠΟΕ αναμένεται ότι θα συμβάλει θετικά και σταθερά στη διαδικασία οικονομικής μεταρρύθμισης και στην αειφόρο ανάπτυξη της ΛΔ του Λάος.
            
         
               (6)
            
            
               Επομένως, το πρωτόκολλο προσχώρησης θα πρέπει να εγκριθεί.
            
         
               (7)
            
            
               Το άρθρο XII της συμφωνίας για την ίδρυση του ΠΟΕ ορίζει ότι οι όροι προσχώρησης πρέπει να συμφωνούνται μεταξύ του προσχωρήσαντος μέλους και του ΠΟΕ και ότι η υπουργική διάσκεψη του ΠΟΕ εγκρίνει τους όρους προσχώρησης από πλευράς ΠΟΕ. Το άρθρο IV.2 της συμφωνίας για την ίδρυση του ΠΟΕ ορίζει ότι στα ενδιάμεσα διαστήματα μεταξύ των συνόδων της υπουργικής διάσκεψης, τα καθήκοντά της εκτελούνται από το Γενικό Συμβούλιο.
            
         
               (8)
            
            
               Συνεπώς, είναι αναγκαίο να καθορισθεί η θέση που πρέπει να λάβει η Ένωση στο Γενικό Συμβούλιο του ΠΟΕ όσον αφορά την προσχώρηση της ΛΔ του Λάος στον ΠΟΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου όσον αφορά την προσχώρηση της Λαϊκής Δημοκρατίας του Λάος στον ΠΟΕ είναι να εγκρίνει την προσχώρηση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 22 Οκτωβρίου 2012.
      
         
            Για το Συμβούλιο
         
         
            Ο Πρόεδρος
         
         Σ. ΑΛΕΤΡΑΡΗΣ